**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Četvrte posebne sjednice Narodne skupštine Republike Srpske**

**održane 16. jula 2019. godine**

Četvrta posebna sjednica Narodne skupštine Republike Srpske održana je 16. jula 2019. godine u Banjoj Luci.

Sjednica je zakazana na zahtjev Vlade Republike Srpske u skladu sa članom 171. Poslovnika Narodne skupštine Republike Srpske („Službeni glasnik Republike Srpske“, br. 31/11 i 34/17).

Predsjednik Narodne skupštine Republike Srpske Nedeljko Čubrilović (u daljem tekstu: predsjednik) otvorio je Četvrtu posebnu sjednicu i konstatovao da postoji kvorum za rad, te da su odsustvo sa sjednice najavili narodni poslanici: Mirela Kajkut Zeljković, Nedeljko Ćorić, Milan Radović, Mirko Sovilj, Tomica Stojanović, Darko Babalj, Jelena Trivić, Igor Crnadak i Gordana Vidović.

Na početku sjednice predsjednik je obavijestio prisutne da će se raditi u poslovnički predviđenom radnom vremenu, sa mogućnošću produženja, a da će „dan za glasanje“ biti po okončanju rasprave o tačkama dnevnog reda.

Prešlo se na utvrđivanje dnevnog reda Četvrte posebne sjednice Narodne skupštine Republike Srpske, te se pristupilo izjašnjavanju o predloženom dnevnom redu.

**DNEVNI RED**

1. **Prijedlog odluke o prihvatanju zaduženja Republike Srpske prema Evropskoj banci za obnovu i razvoj za finansiranje Projekta Koridor 5c – obilaznica Doboj;**
2. **Prijedlog odluke o iznosu garancija koje može izdati Republika Srpska u 2019. godini.**

Dnevni red Četvrte posebne sjednice je **usvojen** sa 64 glasa „za“, nijednim „protiv“, nijednim „uzdržanim“.

Nakon usvajanja dnevnog reda prešlo se na razmatranje tačaka.

**Ad – 1:** **Prijedlog odluke o prihvatanju zaduženja Republike Srpske prema Evropskoj banci za obnovu i razvoj za finansiranje Projekta Koridor 5c – obilaznica Doboj**

U ime predlagača uvodno izlaganje podnijela je Zora Vidović, ministar finansija.

Nadležni skupštinski odbori, Zakonodavni odbor i Odbor za finansije i budžet, razmatrali su Prijedlog odluke o prihvatanju zaduženja Republike Srpske prema Evropskoj banci za obnovu i razvoj za finansiranje Projekta Koridor 5c – obilaznica Doboj i zauzeli stav da se isti razmatra na Četvrtoj posebnoj sjednici.

U poslaničkoj raspravi učestvovali su narodni poslanici: Ljubiša Krunić, Nebojša Vukanović, Miladin Stanić, Draško Stanivuković, Srđan Todorović, Zoran Vidić, Slavko Gligorić i Nedeljko Glamočak, te predsjednik Vlade Radovan Višković.

Tokom rasprave, za povredu Poslovnika, repliku i netačan navod javili su se narodni poslanici: Ljubiša Krunić, Danijel Jošić, Nebojša Vukanović, Aleksandar Glavaš, Spomenka Stevanović, Miladin Stanić, Nedeljko Glamočak, Darko Banjac, Draško Stanivuković, Davor Šešić, Kostadin Vasić i Zoran Vidić.

Zaključena je rasprava o ovoj tački dnevnog reda.

Završnu riječ dala je Zora Vidović, ministar finansija.

**Ad – 2: Prijedlog odluke o iznosu garancija koje može izdati Republika Srpska u 2019. godini**

U ime predlagača uvodno izlaganje podnijela je Zora Vidović, ministar finansija.

Nadležni skupštinski odbori, Zakonodavni odbor i Odbor za finansije i budžet, razmatrali su Prijedlog odluke o iznosu garancija koje može izdati Republika Srpska u 2019. godini i zauzeli stav da se isti razmatra na Četvrtoj posebnoj sjednici.

U poslaničkoj raspravi učestvovali su narodni poslanici: Draško Stanivuković, Zoran Vidić, Nebojša Vukanović, Milan Švraka, Željka Stojičić, Miladin Stanić i Nedeljko Glamočak.

Tokom rasprave, za povredu Poslovnika, repliku i netačan navod javili su se narodni poslanici: Igor Žunić, Nebojša Vukanović, Davor Šešić, Draško Stanivuković, Srđan Mazalica, Kostadin Vasić, Miladin Stanić, Maksim Skoko, Ilija Tamindžija, Darko Banjac, Srđan Todorović i Ljubiša Krunić, te Anton Kasipović i Srebrenka Golić, potpredsjednici Vlade, Petar Đokić, ministar energetike i rudarstva i Natalija Trivić, ministar prosvjete i kulture.

Zaključena je rasprava o ovoj tački dnevnog reda.

Završnu riječ dala je Zora Vidović, ministar finansija.

**Dan za glasanje: utorak, 16. jul 2019. godine**

Predsjednik je otvorio „dan za glasanje“ i konstatovao da su odsustvo najavili narodni poslanici: Mirela Kajkut Zeljković, Nedeljko Ćorić, Milan Radović, Mirko Sovilj, Duško Ivić, Darko Babalj, Jelena Trivić, Igor Crnadak, Gordana Vidović, Tomica Stojanović, Milan Tubin, Krsto Jandrić, Edin Ramić, Begija Smajić, Milenko Vićanović, Draško Stanivuković i Ivanka Marković.

Pristupilo se izjašnjavanju o tačkama dnevnog reda.

**Ad – 1: Prijedlog odluke o prihvatanju zaduženja Republike Srpske prema Evropskoj banci za obnovu i razvoj za finansiranje Projekta Koridor 5c – obilaznica Doboj**

Sa 51 glasom „za“, 8 „protiv“ i 2 „uzdržana“ Narodna skupština Republike Srpske je **usvojila** Prijedlog odluke o prihvatanju zaduženja Republike Srpske prema Evropskoj banci za obnovu i razvoj za finansiranje Projekta Koridor 5c – obilaznica Doboj.

**Ad – 2: Prijedlog odluke o iznosu garancija koje može izdati Republika Srpska u 2019. godini**

Sa 52 glasa „za“, 11 „protiv“ i nijednim „uzdržanim“ Narodna skupština Republike Srpske je **usvojila** Prijedlog odluke o iznosu garancija koje može izdati Republika Srpska u 2019. godini.

Predsjednik je zaključio Četvrtu posebnu sjednicu Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***